அதிர, மா நிலத்து, அடி பதைத்து அரற்றிய அரக்கி- கதிர் கொள் கால வேல் கரன் முதல் நிருதர், வெங் கதப் போர் எதிர் இலாதவர், இறுதியின் நிமித்தமா எழுந்து, ஆண்டு, உதிர மாரி பெய் கார் நிற மேகம் ஒத்து,-உயர்ந்தாள். 97 உயரும் விண்ணிடை; மண்ணிடை விழும்; கிடந்து உழைக்கும்; அயரும்; கை குலைத்து அலமரும்; ஆர் உயிர் சோரும்; பெயரும்; 'பெண் பிறந்தேன் பட்ட பிழை' எனப் பிதற்றும்;- துயரும் அஞ்சி முன் தொடர்ந்திலாத் தொல் குடிப் பிறந்தாள். 98